PAGE  
2

Jautājumi un atbildes par iepirkumu
“Piekabju iegāde”
(id. Nr. AMD 2026/35)

02.06.2026.
Rīgas valstspilsētas pašvaldības Ārtelpas un mobilitātes departamenta iepirkuma komisija (turpmāk – Iepirkuma komisija) ir saņēmusi piegādātāja jautājumu par publisko iepirkumu “Piekabju iegāde”, ID Nr. AMD 2026/35, turpmāk – Iepirkums, un sniedz atbildi: 
Jautājums: 

Saistībā ar iepirkumu “Piekabju iegāde” (id. Nr. AMD 2026/35) lūdzam sniegt skaidrojumu par tehniskās specifikācijas 2.2.10. punktā noteikto prasību piekabei kravu pārvadāšanai, kur norādīts ass tips – “2 x lokšņu atsperes, amortizatori”.

Lūdzam informēt, vai pasūtītājs pieļauj piedāvāt piekabi ar divasu torsionu (gumijas vērpstieņu) piekari, ja tiek nodrošināti visi pārējie tehniskajā specifikācijā noteiktie parametri, tostarp piekabes pilnā masa, kravnesība, ekspluatācijas drošība un funkcionalitāte.

Mūsu ieskatā torsionu piekare ir tehniski līdzvērtīgs risinājums, kas nodrošina drošu un kvalitatīvu piekabes ekspluatāciju.
Atbilde:
Iepirkumā “Piekabju iegāde” (id. Nr. AMD 2026/35) tehniskās specifikācijas 2.2.10. punktā noteiktā prasība ass tips – “2 x lokšņu atsperes, amortizatori” ir saistīta ar īslaicīgu nesimetrisku pārslodzi ekspluatācijas laikā. Ņemot vērā pasūtītāja vajadzības, šāds ass tips ir atbilstošāks paredzētajām ekspluatācijas vajadzībām. 
Piekabe ar divasu torsionu (gumijas vērpstieņi) piekari tiks uzskatīts par neatbilstošu tehniskajām prasībām.

